משחק ארטילריה לדוגמה בו שחקן אחד יורה על השחקן השני. המכתשים בסביבת המשחקים נוצרו כתוצאה מפגיעות שנפלו הרחק מהמטרה
**משחק ארטילריה** הוא תת־ז'אנר של משחקי אסטרטגיה המדמים לחימה בין שני שחקנים או יותר באמצעות נשק ארטילרי. את המשחק משחקים בתורות, ולרוב השחקנים הם טנקים כאשר כל שחקן בתורו צריך לבצע שינויים בזווית הירי ובעוצמה של הירי על מנת להצליח להשמיד את היריב.

היסטוריה
--------

משחקי הארטילריה הם בין משחקי המחשב המוקדמים ביותר שפותחו. משחקי הראשונים בז'אנר פותחו עבור עבור מערכות מחשב מוקדמות כמו המחשב השולחני Tektronix 4050 (אנ') ומחשב המסוף HP 2647 (אנ'). למראה ולמכניקת המשחק מבוססת התורות של המשחקים הראשונים שפותחו בז'אנר, כמו סימולטור התותחים שנוצר למחשבי Apple II, הייתה השפעה רבה על המשחקים הרבים שיפותחו בז'אנר בעשורים הבאים. משחקים בולטים נוספים שיצאו בתחילת הדרך כללו גם את המשחקים Super Artillery ו-Artillery Simulator.

במהלך שנות ה-80 חלה עלייה בפופולריות של משחקי הארטילריה בין היתר בעקבות היציאה לשווקים של המשחק "Smithereens! עבור קונסולת המשחקים Magnavox Odyssey² (אנ') והמשחק Artillery Duel עבור קונסולות המשחקים Atari 2600 ו-ColecoVision. המשחקים הללו הכילו גרפיקת רקע משוכללת, מחווני מהירות רוח ואץ היכולת לשחק במשחק מרובה משתתפים.

המשחק "Scorched Earth", שיצא ב-1991, הפך לאחד מהמשחקים המכוננים בז'אנר וסייע להעלות את הפופולריות של משחקי ארטילריה מבוססי תורות בקהילת הגיימרים. הצלחת המשחק העניקה בהמשך השראה ליצירת משחקים דומים רבים בהם כותרים פופולריים כמו Worms, Atomic Cannon ו-Pocket Tanks.

לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.

העלייה בפופולריות של המחשבים האישיים וקונסולות המשחקים בשנות ה-90 הובילה לכך שמשחקי הארטילריה זכו להתעניינות מצד קהל גדול מאי פעם. לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.

בשנת 1995 חברת Team17 הבריטית פיתחה את הגרסה הראשונה של המשחק הראשון בסדרת המשחקים המצליחה Worms שהייתה מיועדת למחשבי קומודור אמיגה. במשחק השחקן שולט ביחידה קטנה של תולעים חמושים (במקום טנקים) אשר ממוקמים על פני סביבה הררית ונלחמים באויבים הנשלטים על ידי המחשב או שחקנים אחרים. המשחקים כלל אנימציה משעשעת בסגנון קרטוני ומגוון של כלי נשק יוצאי דופן. בין המשחקים הנוספים שיצאו בסדרה היו גם משחקים תלת־ממדיים, אף על פי כן, שתי המשחקים הבאים שיצאו בסדרה ב-2006 ו-2010 היו שוב דו-ממדיים.

בדצמבר 2009 חברת Rovio Mobile הפינית הוציא לשווקים את המשחק הראשון בזיכיון Angry Birds בו השחקנים שואפים למצוא את הדרך היעילה ביותר למוטט מבנים שונים על ידי ירי של ציפור באמצעות מקלע לעבר המטרה. על אף שהמשחק שונה למדיי ממשחקי הארטילריה המסורתיים, בדומה ליתר משחקי הארטילריה גם המשחקים הללו הם משחקים דו-ממדיים, צריכים לבצע שינויים בזווית הירי ובעוצמת הירי, יורים את הטילים (במקרה הזה ציפורים) במסלול בליסטי המושפע מכוחות פיזיקליים, ובכל שלב המטרה הסופית היא לפגוע במטרות (במקרה הזה חזירים ירוקים). עם זאת, בניגוד למשחקים אחרים בז'אנר, בסדרת המשחקים בזיכיון היריבים לא יורים חזרה לעבר השחקן, ולשחקן אין כמות תחמושת אינסופית בה הוא יכול להשתמש.

משחקיות
-------

במשחקי הארטילריה השחקנים שולטים לרוב ביחידה אחת או יותר אשר חמושה/ות בנשק ארטילרי כמו תותחים, טנקים או טילים. המטרה עשויה להשתנות ממשחק למשחק, אך לרוב כרוכה בהשמדת כל החיילים/יחידות שנשלטים על ידי המחשב ו/או השחקנים היריבים.

כל שחקן בתורו צריך לבצע שינויים בזווית הירי ובעוצמת הירי ולקחת בחשבון גורמים כמו מרחק, מהירות הרוח, וגובה פני השטח לפני שהוא יורה לעבר היריבים. פגיעה מוצלחת יכולה לגרום לנזק רב ליריב, למוטט את ההגנות שלהם, ובסופו של דבר משמידות את היריב.

לעיתים רבות השחקנים מסוגלים להשתמש במגוון כלי נשק עם מאפיינים שונים המאפשרים לשחקנים לקחת בחשבון אסטרטגיות שונות במטרה לגבור על היריבים.

הערות שוליים
------------



| סוגות משחקי וידאו |
| --- |
| משחקי פעולה | משחק מכות (Hack and slash) • משחק לחימה • משחק פלטפורמה • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |
| משחקי הרפתקה | משחק הרפתקאות גרפי • סיפורת אינטראקטיבית • סרט אינטראקטיבי • רומן חזותי |
| משחקי תפקידים | ARPG • Dungeon crawler • משחק תפקידים המוני ברשת • משחק תפקידים טקטי |
| משחקי אסטרטגיה | משחק אסטרטגיה בזמן אמת • משחק מלחמה • זירת קרב מרובת משתתפים • משחק ארטילריה |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד דיגיטליות) • משחק אלוהות • סימולציות רפואיות • סימולציות דייטים • משחק ספורט • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות • סימולציות נהיגה) |
| סוגות אחרות | משחק חשיבה • משחק היגיון • משחק חינוכי • משחק התעמלות • משחק מוזיקלי • משחק חברה ממוחשב • משחק שולחן ממוחשב |
| כללי | היסטוריה של משחקי הווידאו • משחק מחשב • משחק ארקייד • משחק מובייל • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט |